ભાજપના રાષ્ટ્રીય અધ્યક્ષ અમિત શાહ અને પ્રદેશ ભાજપના પ્રમુખ વિજય રૂપાણીએ અમદાવાદ શહેર ભાજપ દ્વારા યોજાયેલી કર્ણાવતી પ્રીમિયર લીગનું ઉદ્ધાટન કર્યું હતું. જોકે કેપીએલમાં આનંદીબેનની ગેરહાજરીમાં અમિત શાહના સમર્થનમાં સૂત્રોચ્ચાર થતા અમિત શાહે સમર્થકોને ટાઢા પાડવા લાલા આંખ કરી હતી. ઉપરાંત વિજય રૂપાણીએજણાવ્યુ હતું કે પક્ષમાં કોઈ મતભેદ નથી. ઉલ્લેખનીય છે કે ગુજરાતમાં છેલ્લા કેટલાક દિવસથી મેસેજ ફરતા થયા હતા કે આનંદીબહેનને ભાજપ શાસિત કોઈ રાજ્યના ગર્વનર બનાવવામાં આવશે અને નીતિન પટેલને ગુજરાતના મુખ્યમંત્રી બનાવવામાં આવશે. ત્યારે આ કેપીએલ દ્વારા અમિત શાહના સમર્થકોએ શક્તિ પ્રદર્શન કર્યું હોવાનુ માનવામાં આવે છે.